open-index/open-wikipedia-markdown huggingface dataset:
Αλφόνσος Γ΄ της Αραγωνίας

Ο **Αλφόνσος Γ΄ της Αραγωνίας** (Ισπανικά : *Alfonso III de Aragon*, 4 Νοεμβρίου 1265 - 18 Ιουνίου 1291) ήταν βασιλιάς της Βασιλιάς της Αραγωνίας, Βασιλιάς της Βαλένθια, Κόμης της Βαρκελώνης (1285 - 1291) και Βασιλιάς της Μαγιόρκας (1286 - 1291) Ο Αλφόνσος Γ΄ ήταν μεγαλύτερος γιος του Πέτρου Γ΄ της Αραγωνίας και της Κωνσταντίας Χοενστάουφεν διεκδικήτριας του Βασιλείου της Σικελίας. 

## Εκστρατείες

Με την άνοδο του στον θρόνο κατέκτησε σε εκστρατεία τις Βαλεαρίδες οι οποίες δεν ανήκαν στο Βασίλειο της Αραγωνίας από την εποχή που ο παππούς του Ιάκωβος Α΄ της Αραγωνίας μοίρασε το βασίλειο στους γιους του. Κήρυξε τον πόλεμο στον θείο του Ιάκωβο Β΄ της Μαγιόρκας (1285), κατέκτησε τη Μαγιόρκα (1285) και την Ίμπιζα (1286). Την επόμενη χρονιά κατέκτησε το νησί Μινόρκα (17 Ιανουαρίου 1287) που ήταν αυτόνομη Μουσουλμανική κοινότητα μέσα στο Βασίλειο της Μαγιόρκας, η επέτειος της απελευθέρωσης της από τους μουσουλμάνους γιορτάζεται μέχρι σήμερα.
Προσπάθησε να διατηρήσει τον Αραγωνικό έλεγχο στη Σικελία και υποστήριξε τα δικαιώματα του μικρότερου αδελφού του Ιακώβου Β΄ της Αραγωνίας αλλά λίγο πριν τον θάνατο του άλλαξε γνώμη και έκλεισε ειρήνη με τα Παπικά Κράτη.

## Δημιουργία της Αραγωνικής Ένωσης

Οι συνεχείς εξεγέρσεις των ευγενών κατέληξαν στη δημιουργία της *"Ένωσης της Αραγωνίας"* η οποία ονομάστηκε και *"Μάγκνα Κάρτα της Αραγωνίας"*, οι ευγενείς αφαίρεσαν πολλές εξουσίες από το στέμμα. Ο Αλφόνσος Γ΄ έμεινε γνωστός για την αδιαφορία του και την ανικανότητα του να αντιμετωπίσει τα αιτήματα των ευγενών με αποτέλεσμα το στέμμα να χάσει μελλοντικά τον σεβασμό που είχε. Οι πολλές εμφύλιες συγκρούσεις που ακολούθησαν μεταξύ των ευγενών για τον έλεγχο της εξουσίας έφεραν τη χώρα σε χάος και αναρχία.

## Το τέλος

Ο Αλφόνσος Γ΄ τακτοποίησε το γάμο του με την Ελεονώρα της Αγγλίας, κόμισσα του Μπαρ κόρη του Εδουάρδου Α΄ της Αγγλίας αλλά πέθανε πρόωρα σε ηλικία 26 ετών πριν συναντήσει τη νύφη (1291). Η ταφή του έγινε σε μια Φραγκισκιανική μονή στη Βαρκελώνη, τα οστά του μεταφέρθηκαν αργότερα στον Καθεδρικό Ναό της Βαρκελώνης (1852) Τον διαδέχτηκε ο μικρότερος αδελφός του Ιάκωβος Β΄ της Αραγωνίας που ήταν Βασιλιάς της Σικελίας.

Ο Δάντης Αλιγκέρι στο έργο του Θεία Κωμωδία τοποθετεί το πνεύμα του Αλφόνσου Γ΄ έξω από το Καθαρτήριο μαζί με τους υπόλοιπους ευγενείς που κατηγόρησε σαν υπεύθυνους για το πολιτικό χάος που επικρατούσε στην Ευρώπη τον 13ο αιώνα.

### Πρόγονοι


## Παραπομπές
 		


## Πηγές

*Alighieri, Dante, Purgatorio, Canto VII, l. 115ff.
*ones, Michael (2000). McKitterick, Rosamond, ed. The New Cambridge Medieval History: Volume 6, C.1300-c.1415. Cambridge: Cambridge University Press.
*Nelson, Lynn. The Chronicle of San Juan De LA Pena: A Fourteenth-Century Official History of the Crown of Aragon (University of Pennsylvania Press, 1991) 
*O'Callaghan, Joseph. A History of Medieval Spain (Cornell University Press, 1983) 

|-

|-

|-

Κατηγορία:Βασιλείς της Αραγωνίας
Κατηγορία:Κόμητες της Βαρκελώνης
Κατηγορία:Οίκος της Βαρκελώνης
Κατηγορία:Βασιλείς της Βαλένθια
Μαρί φον Έμπνερ-Έσενμπαχ

Η βαρόνη **Μαρί φον Έμπνερ-Έσενμπαχ** (γερμανικά: *Marie Freifrau von Ebner-Eschenbach*) ήταν Αυστριακή συγγραφέας, γνωστή για τα εξαιρετικά ψυχολογικά της μυθιστορήματα. Θεωρείται, μαζί με τον Φέρντιναντ φον Σάαρ, ως μία από τις σημαντικότερες γερμανόφωνες συγγραφικές μορφές του τέλους του 19ου αιώνα.

## Βιογραφία
Γεννήθηκε στις 13 Σεπτεμβρίου 1830 στο κάστρο της Καθολικής οικογένειας ευγενών Ντουμπσκί στο Ζντισλάβιτσε της σημερινής Τσεχίας. Ήταν η κόρη του βαρόνου Φραντς Ντουμπσκί και της συζύγου του Μαρίας, η οποία προερχόταν από το προτεσταντικό Βασίλειο της Σαξωνίας. Η Μαρί έχασε τη μητέρα της σε πρώιμη βρεφική ηλικία, ωστόσο έλαβε επιμελημένη μόρφωση από δύο μητριές.

Το 1848 παντρεύτηκε τον ξάδελφό της, αυστριακό στρατιωτικό, Μόριτς φον Έμπνερ-Έσενμπαχ. Το ζευγάρι διέμεινε αρχικά στη Βιέννη και έπειτα στο Λούκα (*Klosterbruck*), κοντά στο σημερινό Ζνόιμο. Μετά το 1860, αφού ο σύζυγός της ολοκλήρωσε τη στρατιωτική του υπηρεσία, επέστρεψαν στη Βιέννη. Ο γάμος τους δεν απέφερε παιδιά.

Η Μαρί αφιερώθηκε στο συγγραφικό έργο. Στην προσπάθεια της, έλαβε βοήθεια και ενθάρρυνση από τον Φραντς Γκριλπάρζερ και τον Φρίντριχ Χαλμ. Το πρώτο της έργο που δημοσιεύθηκε ήταν το δράμα «Η Μαρία Στιούαρτ στην Σκωτία», το οποίο ο Έντουαρντ Ντέβριεντ ανέβασε στο θέατρο της Καρλσρούης, το 1860. Έπειτα, ακολούθησε μια τραγωδία σε πέντε πράξεις, η «Μαρί Ρολάν», και πολλά μονόπρακτα δράματα: «Ντόκτορ Ρίτερ», «Οι Βιολέτες» και «Ο απαρηγόρητος».

Μετά από αυτές τις περιορισμένες επιτυχίες στον τομέα του θεάτρου, η Μαρί φον Έμπνερ-Έσενμπαχ στράφηκε στην πεζογραφία. Τα σημαντικότερα έργα της ήταν τα εξής: «Η Πριγκίπισσα του Μπανάλιεν» (1872), «Μποζένα» (1876), «Λότι, ο Ωρολογοποιός» (1883), «Δύο Κοντέσες» (1885), «Το παιδί της κοινότητας» (1887), «Αδιάλλακτος» (1890), «Άπιστος» (1893), «Νέες Ιστορίες» (1881), «Αφορισμοί» (1880) και «Παραβολές, παραμύθια και ποιήματα» (1892). 

Το κομψό ύφος της Μαρί φον Έμπνερ-Έσενμπαχ, το διεισδυτικό πνεύμα της και η αριστοτεχνική απεικόνιση των χαρακτήρων, της έδωσαν μια εξέχουσα θέση μεταξύ των γερμανόφωνων συγγραφέων της εποχής της. Με την ευκαιρία των εβδομηκοστών γενεθλίων της, το Πανεπιστήμιο της Βιέννης της απένειμε, τιμής ένεκεν, τον τίτλο της διδάκτορος της φιλοσοφίας. Μια έκδοση «Εκλεκτών Έργων» της Μαρί φον Έμπνερ-Έσενμπαχ άρχισε να εκδίδεται το 1893.

Απεβίωσε στις 12 Μαρτίου 1916, σε ηλικία 85 ετών, στη Βιέννη.


File:Marie von Ebner Eschenbach (geb. Dubsky) (1830-1916).jpg|Η Μαρί φον Έμπνερ-Έσενμπαχ τη δεκαετία του 1840.
File:Johann Nepomuk Horrak Bildnis einer jungen Frau in blauem Kleid 1851.jpg|Η Μαρί φον Έμπνερ-Έσενμπαχ το 1851.
File:Marie von Ebner-Eschenbach mit ihrem Gemahl.jpg|Η Μαρί φον Έμπνερ-Έσενμπαχ μαζί με τον σύζυγό της Μόριτς φον Έμπνερ-Έσενμπαχ.


## Παραπομπές


Κατηγορία:Αυστριακοί λογοτέχνες
Κατηγορία:Γερμανόφωνοι λογοτέχνες της Πράγας
Λιλή Μαυροκεφάλου

Η **Λιλή Καλούτσα - Μαυροκεφάλου** πιο γνωστή ως **Λιλή (Αγλαΐα) Μαυροκεφάλου** (1942) είναι Ελληνίδα πεζογράφος.

## Βιογραφία

Γεννήθηκε το 1942 στη Θεσσαλονίκη της γερμανικής κατοχής από μητέρα μικρασιατικής καταγωγής και πατέρα καταγόμενο  από τα Θεσσαλικά  Άγραφα της Πίνδου.  Μεγάλωσε στη Νάουσα της Μακεδονίας και  το 1961 εγκαταστάθηκε στην Αθήνα. Από το 2014 ζει μόνιμα στην  Αίγινα. Είναι απόφοιτος αγγλικής φιλολογίας και ιστορίας-αρχαιολογίας της Φιλοσοφικής Σχολής του Πανεπιστημίου Αθηνών. Έχει εργαστεί για μια δεκαετία στη μέση εκπαίδευση και  στον Ελληνικό Οργανισμό Τουρισμού. Είναι χήρα και μητέρα ενός παιδιού. Από το 1977, με το πρώτο της έργο, «Άγης», αφοσιώθηκε στη λογοτεχνία. Είναι μέλος της Εταιρείας Ελλήνων Λογοτεχνών και της Ελληνικής Λέσχης Βιβλίου καθώς δημιουργός και συντονίστρια της ομάδας προσέγγισης αρχαίας τραγωδίας στην Αίγινα.

## Εργογραφία

*Ιστορικά μυθιστορήματα και για νέους:
# «ΑΓΗΣ», 1977, εκδόσεις «Κέδρος»
# «ΚΛΕΟΜΕΝΗΣ», 1981, εκδόσεις «Κέδρος»

*Ιστορικά μυθιστορήματα:
# «ΤΗΣ ΦΩΤΙΑΣ ΚΑΙ ΤΗΣ ΕΡΗΜΙΑΣ», 1997, Εκδόσεις «Λιβάνης»
# «ΒΙΟΣ ΚΑΙ ΠΟΛΙΤΕΙΑ ΤΟΥ ΓΕΡΑΚΑΡΗ ΛΙΜΠΕΡΑΚΗ», 2003, Εκδόσεις «Κέδρος»

*Επιστημονική φαντασία και λογοτεχνία του φανταστικού:
# «ΤΟ ΑΛΛΟ», 1985, εκδόσεις «Κέδρος»
# «ΑΤΛΑΝΤΙΔΑ ΜΑΙΝΟΜΕΝΗ», 2022, Εκδόσεις Πηγή.

*Σύγχρονα μυθιστορήματα:
# «ΔΥΟ ΣΤΟΝ ΚΑΘΡΕΦΤΗ», 1994, εκδόσεις «Λιβάνης»
# «ΜΕΡΕΣ ΚΑΥΤΟΥ ΚΑΛΟΚΑΙΡΙΟΥ», 2001, εκδόσεις «Άγκυρα»
# «ΟΜΟΡΦΗ ΖΩΗ», σε ιστολόγιο, με άδεια cc-by-sa: www.omorfizoi.com
# «ΜΥΣΤΙΚΟΣ ΚΡΙΚΟΣ», 2021, εκδόσεις Κομνηνός
# «ΦΩΝΕΣ» 2022, εκδόσεις Κέδρος

*Νεανική λογοτεχνία:
# «ΤΟΤΕ ΠΟΥ ΤΟ ΝΕΡΟ ΠΟΛΕΜΟΥΣΕ ΤΗ ΦΩΤΙΑ», 2016, εκδόσεις «Ν.&Σ. Μπατσιούλας»

*Παιδικά μυθιστορήματα, διηγήματα δημοσιευμένα στις εφημερίδες ΝΕΑ και ΡΙΖΟΣΠΑΣΤΗΣ:
# «ΤΟ ΠΙΟ ΟΜΟΡΦΟ ΤΑΞΙΔΙ», 1997, Άγκυρα
# «ΠΕΡΙΠΕΤΕΙΑ ΣΤΟ ΝΗΣΙ ΤΟΥ ΟΔΥΣΣΕΑ, 2007,  Άγκυρα.

*Βιβλία που έχουν μεταφραστεί σε άλλες γλώσσες:
#Της Φωτιάς και της Ερημιάς έχει μεταφραστεί στα αλβανικά.
#Η Ατλαντίδα Μαινόμενη στα αγγλικά.

## Κριτική, βραβεύσεις

Στα μυθιστορήματα της Λ. Μαυροκεφάλου επιτυγχάνεται αρμονική συνύπαρξη μύθου και ιστορίας, το προσεκτικό ζωντάνεμα πρωταγωνιστικών μορφών της ελληνικής ιστορίας καθώς κι ο προβληματισμός για ποικίλα ζητήματα της σύγχρονης κοινωνίας. Έχει βραβευτεί από την Πανελλήνια Ένωση Γυναικών Μάνης και την Διεθνή Ένωση Γυναικών Λακωνίας «Λάκαινες» για το ερευνητικό συγγραφικό της έργο (ιδιαίτερα για τη βιογραφία του Μανιάτη πειρατή Γερακάρη Λυμπεράκη) και την προσφορά της στην Μάνη.

Έχει βραβευτεί για το  συγγραφικό της έργο από την "Εταιρεία Ελλήνων Λογοτεχνών" για το έργο «Άγης»
 
Έχει βραβευτεί για το  συγγραφικό της έργο από την "Γυναικεία Λογοτεχνική Συντροφιά".

Αξιόλογες κριτικές έχει λάβει από λογοτεχνικά περιοδικά των μέσων μαζικής ενημέρωσης για την περιγραφή των ιστορικών συνθηκών των περιόδων που έλαβαν χώρα στο μυθιστόρημά της ¨Φωνές¨.

## Παραπομπές


Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Ελληνίδες συγγραφείς
Προεδρικές εκλογές στην Ισημερινή Γουινέα (2016)

**Προεδρικές εκλογές** διεξήχθησαν στην Ισημερινή Γουινέα στις 24 Απριλίου 2016. Η αρχική ημερομηνία διεξαγωγής των εκλογών ήταν τον Νοέμβριο, όμως επισπεύστηκε κατά 7 μήνες. Ο πρόεδρος Τεοδόρο Ομπιάνγκ Νγκέμα Μπασόνγκο παρέμεινε στην εξουσία λαμβάνοντας ποσοστό 93,7% των ψήφων.

## Εκλογικό σύστημα
Ο πρόεδρος εκλέγεται με το πλειοψηφικό σύστημα. Έπειτα από το δημοψήφισμα για σύνταγμα που έγινε το 2011, η θητεία των προέδρων περιορίστηκε σε 2 επταετίες. Επίσης, το όριο ηλικίας για τους υποψηφίους καταργήθηκε. Επιπρόσθετα, θεσμοθετήθηκε η θέση του αντιπροέδρου που επιτρέπει στον τελευταίο να αναλαμβάνει αυτόματα την εξουσία σε περίπτωση θανάτου του προέδρου.

## Διεξαγωγή
Ο πρόεδρος Τεοδόρο Ομπιάνγκ Νγκέμα Μπασόνγκο διεκδίκησε ξανά την προεδρία, με την υποστήριξη ενός δεκακομματικού συνασπισμού και αναδείχθηκε ξανά νικητής. Την περίοδο των εκλογών, βρισκόταν στην εξουσία συνεχώς από το 1979 και ήταν ο μακροβιότερος σε διάρκεια εξουσίας ηγέτης στην Αφρική. 

Οι υποψήφιοι της αντιπολίτευσης ήταν όλοι νέα πρόσωπα και κανένα από τα κόμματά τους δεν είχε κοινοβουλευτική εκπροσώπηση. Κατήλθαν στις εκλογές και 3 ανεξάρτητοι υποψήφιοι, οι οποίοι επικρίθηκαν ότι η συμπερίληψή τους ήταν τυπική προκειμένου να αποκτήσει νομιμότητα η εκλογική διαδικασία. Στις εκλογές δεν έλαβε μέρος σε ένδειξη διαμαρτυρίας το Δημοκρατικό Μέτωπο της Αντιπολίτευσης ένας συνασπισμός από κόμματα αντιφρονούντων, κάνοντας λόγο για μεγάλη νίκη του Ομπιάνγκ "ως αποτέλεσμα νοθείας". 
Οι εκλογές εποπτεύτηκαν από την Αφρικανική Ένωση, με επικεφαλής στην ομάδα παρατηρητών τον πρώην πρόεδρο του Μπενίν, Γιαγί Μπονί.

## Αποτελέσματα
Η κυβέρνηση ανακοίνωσε τη νίκη του Ομπιάνγκ στις 28 Απριλίου 2016. Τα προσωρινά αποτελέσματα έδωσαν ποσοστό 93,7% των ψήφων για τον ήδη πρόεδρο της χώρας, ενώ το ποσοστό συμμετοχής ανήλθε στο 92,9%.

## Παραπομπές


2016 προεδρικες
Ισημερινη Γουινεα
Zwan

To **Zwan** (ελληνικά: Σβαν) είναι προϊόν επεξεργασμένου κρέατος (χοιρινού ή κοτόπουλου) που παρασκευάζεται από την ολλανδική ομώνυμη εταιρία, και το οποίο ήταν ιδιαιτέρως δημοφιλές στην Ελλάδα κατά την δεκαετία του 1980. Κυκλοφορούσε σε χαρακτηριστική κονσέρβα σε σχήμα μικρού τούβλου, η οποία άνοιγε χρησιμοποιώντας ένα ενσωματωμένο κλειδί με το οποίο αποσπάται μία λεπτή λωρίδα από το πάνω μέρος της κονσέρβας.  

Στην Ελλάδα, με το όνομα "Zwan" εννοείται η γενικότερη κατηγορία luncheon meat, ωστόσο στην πραγματικότητα αυτό είναι το όνομα της εταιρίας η οποία παράγει ένα εύρος προϊόντων, βασισμένα στο επεξεργασμένο κρέας. 

Δημοφιλείς συνταγές με Zwan είναι το Zwan τηγανητό, ομελέτα με Zwan, σάλτσα για μακαρόνια με Zwan.

## Παραπομπές

## Πηγές


Κατηγορία:Αλλαντικά
Πατρίκ Βιεϊρά

Ο **Πατρίκ Βιεϊρά** (*Patrick Vieira*, 23 Ιουνίου 1976) είναι Γάλλος πρώην ποδοσφαιριστής και νυν προπονητής ποδοσφαίρου, και από το 2018 της ΟΖΚ Νις. Άρχισε να γίνεται γνωστός από τη θητεία του στην Άρσεναλ, τη δεκαετία του 1990, όπου αργότερα χρημάτισε και αρχηγός της, κερδίζοντας και τρία πρωταθλήματα Αγγλίας. Τα τελευταία έξι χρόνια της καριέρας του τα πέρασε σε Γιουβέντους, Ίντερ και Μάντσεστερ Σίτι, έως το 2011, όπου και αποσύρθηκε στις 14 Ιουλίου του ίδιου έτους.

Στην Εθνική Γαλλίας, αγωνίστηκε για πάνω από 10 χρόνια, κατακτώντας ένα Μουντιάλ, το 1998 κι ένα Euro, το 2000. Ενώ, το 2006, είχε φτάσει με την Εθνική του, έως τον τελικό του Μουντιάλ, χάνοντας όμως από την Ιταλία.

## Παραπομπές


## Εξωτερικοί σύνδεσμοι
*
*
*FFF.FR Profile 
*Official Internazionale site  
*Premier League profile 

Κατηγορία:Γάλλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Γάλλοι προπονητές ποδοσφαίρου
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Τουρ ΦΚ
Κατηγορία:Ποδοσφαιριστές ΑΣ Κάννες
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Ίντερ
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Κυπέλλου Συνομοσπονδιών FIFA 2001
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:FIFA 100
Κατηγορία:Ιππότες της Λεγεώνας της Τιμής
Κατηγορία:Προπονητές ποδοσφαίρου ΟΖΚ Νις
Κατηγορία:FIFA Century Club
Κατηγορία:Προπονητές ποδοσφαίρου Λιγκ 1
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Παίκτες νικητές Κυπέλλου Συνομοσπονδιών FIFA
Ξενία

Ο όρος **Ξενία** μπορεί να αναφέρεται:

*στον αρχαίο ελληνικό θεσμό της ξενίας
*σε ένα πρόγραμμα κατασκευής μοντερνιστικών ξενοδοχείων στη μεταπολεμική Ελλάδα
* στην ταινία του Πάνου Κούτρα
* στον αστεροειδή 625 Ξενία
Κάντυ Ντάλφερ

Η **Κάντυ Ντάλφερ** (**Candy Dulfer)** (γεννημένη στις 19 Σεπτεμβρίου 1969) είναι μια Ολλανδή smooth jazz, funk alto σαξοφωνίστας και περιστασιακά τραγουδίστρια που άρχισε να παίζει στην ηλικία των έξι. Ίδρυσε τηνμπάντα, με Funky Stuff, όταν ήταν δεκατεσσάρων ετών. Το ντεμπούτο άλμπουμ της *Saxuality* (1990) ήταν υποψήφιο για Βραβείο Grammy Η Ντάλφερ μέχρι έχει κυκλοφορήσει εννέα στούντιο άλμπουμ, δύο live άλμπουμ και ένα άλμπουμ συλλογή. Έχει εμφανιστεί και ηχογραφήσει τραγούδια με μουσικούς, συμπεριλαμβανομένου και του πατέρα της Hans Dulfer, Prince, Dave Stewart, Van Morrison, και Maceo Parker, και έχει εμφανιστεί ζωντανά με τον Alan Parsons (1995), Pink Floyd (1990), και Tower of Power " (2014). Ήταν η παρουσιάστρια στην ολλανδική τηλεοπτική σειρά *Candy meets...* (2007), στην οποία έπαιρνε συνεντεύξεις από συναδέλφους μουσικούς. Το 2013 έγινε κριτής στην πέμπτη σεζόν της ολλανδικής έκδοσης του *The X Factor*.

## Δισκογραφία
**[[Saxuality]]* (1990)
**[[Sax-a-Go-Go]]* (1993)
**[[Big Girl (album)|Big Girl]]* (1995)
**[[For the Love of You (album)|For the Love of You]]* (1997)
**[[The Best of Candy Dulfer]]* (1998)
**[[Girls Night Out (Candy Dulfer album)|Girls Night Out]]* (1999)
**[[What Does It Take (album)|What Does It Take]]* (1999)
**Dulfer Dulfer* (2002)
**[[Right in My Soul]]* (2003)
**[[Candy Store (album)|Candy Store]]* (2007)
**[[Funked Up & Chilled Out]]* (2009)
**Crazy* (2011)

## Παραπομπές


Κατηγορία:Μουσικοί από το Άμστερνταμ
Κατηγορία:Σαξοφωνίστες
Μείζων θωρακικός μυς

Ο **μείζων θωρακικός μυς** είναι πλατύς μυς, ο οποίος καλύπτει το εμπρόσθιο και άνω τμήμα του θώρακα και συμβάλλει στη διαμόρφωση του πρόσθιου τοιχώματος του θώρακα και της μασχάλης. Εκφύεται από την κλείδα, το στέρνο και τη θήκη του ορθού κοιλιακού μυός και καταφύεται στο βραχιόνιο οστό. Με ενέργειά του προκαλεί προσαγωγή, έκταση, κάμψη και έσω στροφή του βραχίονα.

## Περιγραφή
Στην πρόσθια επιφάνεια του μείζονος θωρακικού μυός βρίσκεται ο μαστός. Ο μείζων θωρακικός μυς έχει τριγωνικό σχήμα όταν ο βραχίονας βρίσκεται σε οριζόντια θέση (απαγωγή) και τετράπλευρο σχήμα όταν ο βραχίονας βρίσκεται στα πλάγια του κορμού.

Ο μείζων θωρακικός μυς εμφανίζει τρείς εκφυτικές μοίρες: την κλειδική μοίρα (ίνες οι οποίες εκφύονται από τα δύο έσω τρίτα της κλείδας), την στερνοπλευρική μοίρα (ίνες οι οποίες εκφύονται από το δεύτερο ως έκτο πλευρικό χόνδρο και τον στερνικό υμένα) και την κοιλιακή μοίρα (ίνες οι οποίες εκφύονται από την πρόσθια επιφάνεια του άνω τμήματος της θήκης του ορθού κοιλιακού μυός). Οι τρείς αυτές εκφυτικές μοίρες καταλήγουν σε πλατύ τένοντα με κατάφυση στην ακρολοφία του μείζονος βραχιόνιου ογκώματος του βραχιόνιου οστού. Ο μυς νευρώνεται από τα πρόσθια θωρακικά νεύρα.

## Λειτουργία
Ο μείζων θωρακικός μυς με ενέργειές του είναι κύριος υπεύθυνος για την κίνηση του ώμου. Κατεβάζει τον βραχίονα που ανυψώθηκε, προκαλεί έσω στροφή στον βραχίονα ή τον προσηλώνει στα πλάγια. Φέρνει τον βραχίονα μπροστά και τον έλκει προς τον κορμό ή το αντίθετο.
Τέλος, ο μείζων θωρακικός μυς δρά κατά τη διάρκεια της εισπνοής, ανυψώνοντας τις πλευρές (εισπνευστικός μυς).

## Εκγύμναση
Ο μείζων θωρακικός μυς μπορεί να γυμναστεί μέσα απο μια ποικιλία αθλημάτων, όπως οι ασκήσεις των κολυμβητών, πυγμάχων και παλαιστών, οι οποίοι γυμνάζουν κυρίως τον κορμό και τους βραχίονες. Καθώς επίσης και στους αθλητές της άρσης βαρών, ενοργάνου γυμναστικής, δρομείς και εμποδιστές γιατί περιλαμβάνει επιπλέον και την ενέργεια του αναπνευστικού μυός.

## Πηγές και Παραπομπές

*
* 

Κατηγορία:Μυϊκό σύστημα
Γιάννης Σμυρναίος

Ο **Γιάννης Σμυρναίος** (Αθήνα, 17 Οκτωβρίου 1940 - Κυψέλη Αττικής, Μάρτιος 2019) ήταν Έλληνας ηθοποιός της τηλεόρασης, του θεάτρου και του κινηματογράφου. Έγινε γνωστός μέσα από τους δεύτερους ρόλους του σε ταινίες του ελληνικού κινηματογράφου αλλά και από ταινίες την εποχή της βιντεοκασέτας.

## Βιογραφικό
Σπούδασε από το 1964 έως το 1966 στην Δραματική Σχολή του Ωδείου Αθηνών. Πρωτοεμφανίστηκε στο θέατρο στην παράσταση "Κυρία του Μαξίμ" του Ζωρζ Φεντώ, με τον θίασο Κώστα Ρηγόπουλου-Κάκιας Αναλυτή το 1967. Την ίδια χρονιά πρωτοεμφανίστηκε και στον κινηματογράφο στην ταινία *Ο χαζομπαμπάς.*

Συνεργάστηκε με θιάσους, όπως των Νίκου Ρίζου-Κώστα Χατζηχρήστου-Γιάννη Βογιατζή στην ταινία *Αγάπη μου παλιόγρια* (1969-70), των Ρίζου-Βουτσά-Ναθαναήλ, στην ταινία *Ο επαρχιώτης* (1971-72), του Καρρά (1972), του Γκιωνάκη στην ταινία *Το στραβόξυλο* (1973-74), των Αλεξανδράκη-Γαληνέα (1978), των Παπαναστασίου-Ιωαννίδου (1982), στο θέατρο «Καλουτά» στην ταινία «Κολωνός και Κολωνάκι», του Ρίζου (1986-87), των Χαλκιά-Παρτσαλάκη στο θέατρο «Μετροπόλιταν» στο έργο των Τσιφόρου-Βασιλειάδη «Δέκα μέρες στο Παρίσι» και άλλα.

Πέθανε στα τέλη Μαρτίου του 2019, στο σπίτι του στην Κυψέλη. Η είδηση του θανάτου του έγινε γνωστή μια εβδομάδα μετά.

## Φιλμογραφία

## Παραπομπές

## Εξωτερικοί σύνδεσμοι

* https://www.iefimerida.gr/news/489785/pethane-o-ithopoios-giannis-smyrnaios-ton-vrikan-mia-evdomada-meta-ton-thanato-toy

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Απόφοιτοι του Ωδείου Αθηνών
Deadpool

Ο **Deadpool** είναι ένας φανταστικός χαρακτήρας που εμφανίζεται σε αμερικανικά βιβλία κόμικ που δημοσιεύονται από τη Marvel Comics. Δημιουργημένος από τον συγγραφέα Φαμπιάν Νισιέζα και τον καλλιτέχνη/συγγραφέα Ρομπ Λάιφελντ, ο χαρακτήρας πρωτοεμφανίστηκε στο *The New Mutants* #98 (ημερομηνία έκδοσης Φεβρουάριος 1991). Αρχικά ο Deadpool απεικονίστηκε ως υπερκακός όταν έκανε την πρώτη του εμφάνιση στο *The New Mutants* και αργότερα σε τεύχη του *X-Force*, αλλά αργότερα εξελίχθηκε στην πιο αναγνωρίσιμη αντιηρωική προσωπικότητά του. Ο Deadpool, του οποίου το πραγματικό όνομα είναι **Γουέιντ Γουίνστον Γουίλσον**, είναι ένας παραμορφωμένος μισθοφόρος με την υπεράνθρωπη ικανότητα αναγέννησης και σωματική υπεροχή. Ο χαρακτήρας είναι γνωστός ως "Merc with a Mouth" λόγω της τάσης του να μιλά και να αστειεύεται συνεχώς, περιλαμβάνοντας το σπάσιμο του τέταρτου τοίχου για χιουμοριστικό σκοπό και επαναλαμβανόμενα αστεία.

Η δημοτικότητα του χαρακτήρα τον έχει κάνει να εμφανιστεί σε πολυάριθμες μορφές άλλων μέσων. Στη σειρά του 2004 *Cable & Deadpool*, αναφέρεται στη σημαδεμένη του εμφάνιση ως "ο Ράιαν Ρέινολντς διασταυρωμένος με ένα Σαρ Πέι" (αν και στο κόμικ το όνομα του Ρέινολντς γράφεται λανθασμένα ως "Ρένολντς"). Ο ίδιος ο Ρέινολντς θα υποδυόταν τελικά τον χαρακτήρα στη σειρά ταινιών ''X-Men'' και εμφανίστηκε στα *[[X-Men η Αρχή: Γούλβεριν]]* (2009), *[[Deadpool (ταινία)|Deadpool]]* (2016) και στη συνέχειά του, το *[[Deadpool 2]]* (2018). Ο Ρέινολντς αποδίδει στο *Cable & Deadpool* #2 ότι τον κόλλησε με τον χαρακτήρα και τον ενέπνευσε να τον μεταφέρει στις ταινίες. Ο Ρέινολντς επανέλαβε τον ρόλο του στην ταινία του Κινηματογραφικού Σύμπαντος της Marvel *[[Deadpool & Wolverine]]*.
## Παραπομπές


Κατηγορία:Χαρακτήρες κόμικς
Κατηγορία:Υπερήρωες της Marvel Comics
Κατηγορία:Υπερκακοί της Marvel Comics
Κατηγορία:Φανταστικοί επαγγελματίες δολοφόνοι
Κατηγορία:Κόμικς που έγιναν ταινίες
Κατηγορία:Κόμικς που έγιναν βιντεοπαιχνίδια
Κατηγορία:Μέλη των X-Men
Κατηγορία:Διαδικτυακά μιμίδια
Κατηγορία:Υπερήρωες ΛΟΑΤ της Marvel Comics
Κατηγορία:Χαρακτήρες των Εκδικητών
Κατηγορία:Χαρακτήρες κόμικς που δημιουργήθηκαν το 1991
21η Ορεινή Μεραρχία Waffen-SS Σκεντέρμπεης

Η **21η Ορεινή Μεραρχία ''Waffen ''SS ''Σκεντέρμπεης'' (1η Αλβανική)** ήταν μια γερμανική μεραρχία ορεινού πεζικού των *[[Waffen-SS]]*, της ένοπλης πτέρυγας του γερμανικού Ναζιστικού Κόμματος που πολέμησε παράλληλα, αλλά δεν ήταν επίσημα μέρος της, με τη Βέρμαχτ κατά τη διάρκεια του Β' Παγκοσμίου Πολέμου.

Η μεραρχία αναπτύχθηκε γύρω από τον πυρήνα ενός εθνοτικά Αλβανικού τάγματος, το οποίο είχε σύντομη μάχιμη δράση ενάντια στους Γιουγκοσλάβους Αντάρτες στην ανατολική Βοσνία, ως μέρος της 13ης Ορεινής Μεραρχίας Waffen SS Χατζάρ  (1η Κροατική). Αποτελούμενη από Μουσουλμάνους Αλβανούς με ως επί το πλείστον Γερμανούς *Volksdeutsche* (γερμανικής καταγωγής) αξιωματικούς και υπαξιωματικούς, της δόθηκε ο τίτλος *Σκεντέρμπεης*, όνομα του μεσαιωνικού Βυζαντινού  άρχοντα Γεώργιου Καστριώτη Σκεντέρμπεη, ο οποίος υπερασπίστηκε  την περιοχή του  Δεσποτάτου της ηπείρου εναντίον της Οθωμανικής Αυτοκρατορίας για περισσότερο από δύο δεκαετίες του 15ου αιώνα.

Η *Σκεντέρμπεης *ποτέ δεν έφτασε τη δύναμη μεραρχίας, ήταν το πολύ ένας μεγέθους ταξιαρχίας σχηματισμός με δυναμικό μεταξύ 6.000 και 6.500 στρατιωτών. Τον Μάιο του 1944, μέλη της μεραρχίας συνέλαβαν 281 Εβραίους στην Πρίστινα και τους παρέδωσαν στους Γερμανούς, οι οποίοι τους μετέφεραν στο στρατόπεδο συγκέντρωσης Μπέργκεν-Μπέλσεν, όπου πολλοί σκοτώθηκαν. Η ίδια η μεραρχία ήταν περισσότερο γνωστή για τη δράση αυτή και για δολοφονίες, βιασμούς, και λεηλασίες σε κυρίως Σερβικές περιοχές από ό, τι για τη συμμετοχή τους σε πολεμικές επιχειρήσεις για λογαριασμό της γερμανικής πολεμικής προσπάθειας. Οι μόνες σημαντικές στρατιωτικές ενέργειες της πραγματοποιήθηκαν κατά τη διάρκεια μιας γερμανικής αντιπαρτιζάνικης επίθεσης στα  κατεχόμενα από τη Γερμανία εδάφη του Μαυροβουνίου, τον Ιούνιο και τον Ιούλιο του 1944. Μετά από αυτές τις επιχειρήσεις, η μονάδα αναπτύχθηκε ως φρουρά στα ορυχεία χρωμίου στο Κοσσυφοπέδιο, όπου γρήγορα υπερκεράστηκε από τους Παρτιζάνους, οδηγώντας σε γενικευμένη λιποταξία. Ενισχυμένη από γερμανικό προσωπικό του Kriegsmarine και με λιγότερο από 500 Αλβανούς να παραμένουν στις τάξεις της, διαλύθηκε την 1η Νοεμβρίου 1944. Τα υπόλοιπα μέλη ενσωματώθηκαν στην 7η Ορεινή Μεραρχία SS Εθελοντών Πρίγκηπας Ευγένιος. Μετά τον πόλεμο, ο μέραρχος SS-Brigadeführer und Generalmajor der Waffen-SS Αύγουστος Σμιντχούμπερ κρίθηκε ένοχος για εγκλήματα πολέμου από δικαστήριο του Βελιγραδίου και εκτελέστηκε το 1947.

## Διάταξη μάχης
Οι κύριες μονάδες της μεραρχίας ήταν:
* 50o *Waffen Gebirgsjäger* (Ορεινό Πεζικό) Σύνταγμα των SS (1ο Αλβανικό) (I, ΙΙ, ΙΙΙ τάγματα)
* 51o *Waffen Gebirgsjäger* Σύνταγμα των SS (2ο Αλβανικό) (I, ΙΙ, ΙΙΙ τάγματα)
* 21o SS Τάγμα Αναγνωρίσεως (τέσσερις λόχοι)
* 21ο SS *Freiwilligen* (Εθελοντικό) *Panzerjäger* (Αντιαρματικό) Τάγμα (τρεις λόχοι)
* 21ο SS *Gebirgs* (Ορεινό) Σύνταγμα Πυροβολικο (τέσσερα τάγματα)
* 21ο SS *Freiwilligen *Τάγμα Μηχανικού (τρεις λόχοι)
* 21ο SS *Feldersatz* (Εφεδρικό) Τάγμα
* 21ο SS *Freiwilligen* Τάγμα Διαβιβάσεων (τρεις λόχοι)
* 21ο SS Ορεινό Απόσπασμα Εφοδιασμού

## Παραπομπές


## Εξωτερικοί σύνδεσμοι
* 

Κατηγορία:Μεραρχίες των Waffen-SS
Κατηγορία:Ανταρσίες
Τζαν Ντουντάρ

Ο **Τζαν Ντουντάρ** (γεν. 1961) είναι Τούρκος δημοσιογράφος και αρχισυντάκτης της εφημερίδας Τζουμχουριέτ.

## Βιογραφικό
Ο Τζαν Ντουντάρ γεννήθηκε στις 16 Ιουνίου του 1961 στην Άγκυρα. Σπούδασε στο Τμήμα Πολιτικών Επιστημών του πανεπιστημίου της Άγκυρας. Συνέχισε τις σπουδές του στο *London School of Journalism* από όπου πήρε μεταπτυχιακό το 1988. Το 1996 πήρε διδακτορικό στις πολιτικές επιστήμες στο *Τεχνικό Πανεπιστήμιο Μέσης Ανατολής* (*Middle East Technical University*), στην Άγκυρα. Είναι παντρεμένος και έχει ένα παιδί.

Εργάστηκε δύο χρόνια (1983 -1985) στην εφημερίδα Χουριέτ. Από τον Ιανουάριο του 1999 μέχρι τον Απρίλιο του 2000 εργάστηκε στην εφημερίδα Σαμπάχ ενώ αργότερα στην Μιλλιέτ. Έχει εργαστεί επίσης στις εφημερίδες Nokta, Haftaya Bakış, Söz και Tempo. Από το 1979 μέχρι το 1983 και από το 1989 μέχρι το 1995 συμμετείχε στις ενημερωτικές εκπομπές Yanki και 32. Gün  αντίστοιχα. 
Το 2008 έγραψε το σενάριο της ταινίας Μουσταφά, που αναφέρεται στον Κεμάλ Ατατούρκ και τον παρουσιάζει ως έναν κανονικό άνθρωπο με τις φοβίες του και τα πάθη του και όχι ως έναν ήρωα χωρίς ανθρώπινη διάσταση.

Τον Αύγουστο του 2013 ο Τζαν Ντουντάρ απολύθηκε από την εφημερίδα Μιλλιέτ εξαιτίας αυτών που έγραφε για τις διαδηλώσεις στο πάρκο Γκεζί, στην Κωνσταντινούπολη και για τις εξελίξεις στην Αίγυπτο.

Στις 8 Φεβρουαρίου 2015 έγινε αρχισυντάκτης της εφημερίδας Τζουμχουριέτ, η οποία τον Νοέμβριο της ίδιας χρονιάς βραβεύτηκε από την οργάνωση Δημοσιογράφοι Χωρίς Σύνορα (Reporters Without Borders Prize) «για την ανεξάρτητη και θαρραλέα άσκηση δημοσιογραφίας».

Λίγο αργότερα ο Ντουντάρ και ο επικεφαλής του γραφείου της Τζουμχουριέτ στην Άγκυρα, Ερντέμ Γκιούλ, συνελήφθησαν με τις κατηγορίες της κατασκοπείας, της αποκάλυψης εμπιστευτικών εγγράφων και της συμμετοχής σε τρομοκρατική οργάνωση, ύστερα από τη δημοσίευση από την εφημερίδα φωτογραφιών, που έδειχναν φορτηγά των μυστικών υπηρεσιών της Τουρκίας, της ΜΙΤ, να μεταφέρουν όπλα στους Ισλαμιστές αντάρτες, στη Συρία. Μετά τη δημοσίευση αυτών των φωτογραφιών, ο Πρόεδρος της Τουρκίας Ρετζέπ Ταγίπ Ερντογάν, δήλωσε ότι αυτοί που δημοσίευσαν αυτές τις φωτογραφίες θα πληρώσουν βαρύ τίμημα γι’ αυτό.

Ο Ντουντάρ και ο Γκιούλ έμειναν στη φυλακή 92 ημέρες και τελικά αφέθησαν ελεύθεροι στις 26 Φεβρουαρίου 2016 αφού το Ανώτατο Δικαστήριο της Τουρκίας αποφάσισε ότι η κράτησή τους συνιστούσε «αδικαιολόγητη στέρηση της ελευθερίας».

Περίπου δυόμιση μήνες αργότερα, στις 6 Μαΐου 2016, έγινε απόπειρα δολοφονίας κατά του Ντουντάρ, μπροστά στα δικαστήρια της Κωνσταντινούπολης, όπου ο Τούρκος δημοσιογράφος είχε προσέλθει για να αντιμετωπίσει τις κατηγορίες που του αποδίδονταν, για τη δημοσίευση των προαναφερθέντων φωτογραφιών. Ο δράστης πυροβόλησε εναντίον του δύο φορές χωρίς να τον τραυματίσει και στη συνέχεια συνελήφθη.

Τελικά το δικαστήριο καταδίκασε τον Ντουντάρ και τον Γκιούλ σε φυλάκιση πέντε ετών και δέκα μηνών, για την κατηγορία της αποκάλυψης κρατικών μυστικών ενώ τους έκρινε αθώους για την κατηγορία της κατασκοπείας.

## Παραπομπές


## Βιβλία
*Μας συνέλαβαν! Μια μαρτυρία από τη φυλακή*, Can Dündar (Εκδ. Κριτική, 2017) http://kritiki.gr/product/mas-sinelavan/

Κατηγορία:Τούρκοι δημοσιογράφοι
S/2015 (136472) 1

Ο **S/2015 (136472) 1** είναι ο μόνος γνωστός φυσικός δορυφόρος του πλανήτη νάνου Μακεμάκε. Εκτιμάται ότι έχει διάμετρο 175 χιλιόμετρα και ημιάξονα τροχιάς τουλάχιστον ≈21.000 χιλιόμετρα από τον Μακεμάκε. Παρατηρήσεις που λήφθηκαν τον Απρίλιο του 2015 από το διαστημικό τηλεσκόπιο Χαμπλ οδήγησαν στην ανακάλυψη του δορυφόρου. Η ανακάλυψή του ανακοινώθηκε στις 26 Απριλίου του 2016.

Μια προκαταρκτική εξέταση των εικόνων υποδεικνύει ότι ο S/2015 (136472) 1 έχει ανακλαστικότητα παρόμοια με το κάρβουνο, γεγονός που το καθιστά εξαιρετικά σκοτεινό αντικείμενο. Αυτό είναι κάπως περίεργο, γιατί ο Μακεμάκε είναι το δεύτερο φωτεινότερο γνωστό αντικείμενο στη ζώνη του Κάιπερ. Μια υπόθεση για να εξηγήσει αυτό το φαινόμενο είναι ότι η βαρύτητα του δορυφόρου μπορεί να μην είναι αρκετά ισχυρή για να αποτρέψει το φωτεινό αλλά πτητικό πάγο από το να χαθεί στο διάστημα, όταν θερμαίνεται από το μακρινό Ήλιο.

## Παραπομπές


Κατηγορία:Δορυφόροι μεταποσειδώνιων αντικειμένων
Γκεντσλέρ Μπιρλιγί ΣΚ

Η **Γκεντσλέρ Μπιρλιγί ΣΚ** () είναι τουρκοκυπριακή ομάδα με έδρα το Τρίκωμο. Αρχική έδρα της ομάδας ήταν η Λάρνακα αλλά μετά την τουρκική εισβολή στην Κύπρο μετακινήθηκε στα Κατεχόμενα. Αρχικά συμμετείχε στις διοργανώσεις της Κυπριακής Ομοσπονδίας Ποδοσφαίρου (ΚΟΠ) έχοντας 2 συμμετοχές στη Β΄ κατηγορία Κύπρου. Μετά την αποχώρηση των τουρκοκυπριακών ομάδων από την ΚΟΠ εντάχθηκε στην Τουρκοκυπριακή Ομοσπονδία Ποδοσφαίρου, στις διοργανώσεις της οποίας συμμετέχει μέχρι σήμερα. 

## Ιστορία
Αρχικά η ομάδα είχε ως έδρα τη Λάρνακα, πόλη στην οποία ιδρύθηκε το 1934. Μετά την τουρκική εισβολή και το διαχωρισμό Ελληνοκυπριών και Τουρκοκυπρίων το 1974, μετακινήθηκε στο Τρίκωμο. Το όνομα της ομάδας στα Ελληνικά σημαίνει «Ένωση Νεολαίας». To 1940 μετονομάστηκε σε **Λάρνακα Τουρκ Σπορ Κουλουπου** (Αθλητικός Σύλλογος Τουρκοκυπρίων Λάρνακας) και το 1950 σε **Ντεμίρσπορ Λάρνακας**. Το 1960 επέστρεψε στην αρχική της ονομασία.

### Μέλος της ΚΟΠ
130px|μικρογραφία|αριστερά|Παλαιότερο λογότυπο του συλλόγου.
Πριν το 1955 συμμετείχε στις διοργανώσεις της Κυπριακής Ομοσπονδίας Ποδοσφαίρου (ΚΟΠ). Εντάχθηκε στη Β΄ κατηγορία και συμμετείχε στα ανεπίσημα πρωταθλήματα της (πριν το 1953). Ακολούθως, συμμετείχε στο πρωτάθλημα Β΄ κατηγορίας 1953-54 και στο πρωτάθλημα Β΄ κατηγορίας 1954-55 (ως Ντεμίρσπορ Λάρνακας). Την περίοδο 1953-54 κατέκτησε το πρωτάθλημα στον όμιλο Λευκωσίας-Λάρνακας-Αμμοχώστου και στην συνέχεια έχασε από τον Άρη Λεμεσού σε αγώνες μπαράζ για το πρωτάθλημα της Β΄ Κατηγορίας.

Το 1955 οι τουρκοκυπριακές ομάδες αποχώρησαν από την ΚΟΠ (αφότου αναστάλθηκε από την ΚΟΠ προσωρινά η συμμετοχή τους στις διοργανώσεις της ώστε να αποτραπεί ο κίνδυνος πρόκλησης επεισοδίων στα στάδια μεταξύ Ελληνοκυπρίων και Τουρκοκυπρίων, καθώς οι σχέσεις των δύο κοινοτήτων ήταν τεταμένες λόγω του αγώνα της ΕΟΚΑ) και ίδρυσαν δική τους ομοσπονδία. Από τότε η Γκεντσλέρ Μπιρλιγκί ΣΚ συμμετέχει στις διοργανώσεις της Τουρκοκυπριακής Ομοσπονδίας Ποδοσφαίρου.





1Η Β΄ κατηγορία ήταν χωρισμένη σε δύο ομίλους. Η Ντεμίρσπορ Λάρνακας συμμετείχε στον όμιλο Λευκωσίας-Λάρνακας-Αμμοχώστου.
2Η Β΄ κατηγορία ήταν χωρισμένη σε τρεις ομίλους. Η Ντεμίρσπορ Λάρνακας στον όμιλο Λάρνακας-Αμμοχώστου.


## Τίτλοι
;Στις διοργανώσεις της Τουρκοκυπριακής Ποδοσφαιρικής Ομοσπονδίας:
* Πρωταθλήματα Β΄ κατηγορίας (3): 1981, 1992, 2003

## Δείτε επίσης
*Ποδόσφαιρο στην Κύπρο

## Παραπομπές


## Βιβλιογραφία
*
*

## Εξωτερικοί σύνδεσμοι
* 
*  

Κατηγορία:Ιδρύσεις ποδοσφαιρικών ομάδων το 1934
Κατηγορία:Αθλητικοί σύλλογοι Επαρχίας Λάρνακας
Κατηγορία:Τουρκοκυπριακές ομάδες ποδοσφαίρου
Τρικέφαλος βραχιόνιος μυς

Ο **τρικέφαλος βραχιόνιος μυς** ή **τρικέφαλος** βρίσκεται στο οπίσθιο τμήμα του βραχίονα. Αποτελείται από τρεις εκφυτικές κεφαλές που ενώνονται και συγκλίνουν σε κοινό καταφυτικό τένοντα, ο οποίος καταφύεται στο ωλέκρανο. Με ενέργειά του προκαλείται έκταση και προσαγωγή του πήχυ.

## Περιγραφή
Οι τρείς εκφυτικές κεφαλές που εμφανίζει ο τρικέφαλος βραχιόνιος μυς είναι η μακρά κεφαλή (η οποία εκφύεται από το υπογλήνιο φύμα της ωμοπλάτης), η έξω κεφαλή (η οποία εκφύεται από την οπίσθια επιφάνεια του βραχιονίου οστού και το έξω μεσομύιο διάφραγμα) και η έσω κεφαλή (η οποία εκφύεται από την οπίσθια επιφάνεια του βραχιονίου οστού και την σπειροειδή αύλακα). Οι κεφαλές αυτές ενώνονται και όλες μαζί καταφύονται με κοινό τένοντα στην οπίσθια επιφάνεια του ωλέκρανου. Ο μυς νευρώνεται από το κερκιδικό νεύρο.

## Λειτουργία
Ο τρικέφαλος βραχιόνιος μυς με ενέργειά του εκτείνει τον πήχυ, ενώ μόνο η μακρά κεφαλή προκαλεί προσαγωγή του βραχίονα.

## Εκγύμναση
Ο τρικέφαλος βραχιόνιος μυς μπορεί να γυμναστεί μέσω της κολύμβησης, των κινήσεων των βραχιόνων στο σκι αντοχής και των κινήσεων ρίψης και κρούσης, μιας και στις παραπάνω κινήσεις η μακρά κεφαλή του μυός έλκει τον βραχίονα απο τη θέση ανάτασης και πρότασης προς τα κάτω και πίσω. Επίσης ο τρικεφαλος βραχιονιος,  γυμνάζεται σε ολες τις ασκήσεις πιέσεων, όπως πχ πιεσεις πάγκου,οι στις εκτάσεις αγκώνα

## Πηγές και Παραπομπές

*
* 

Κατηγορία:Μυϊκό σύστημα
Μανώλης Δεστούνης

Ο **Μανώλης Δεστούνης** (Αθήνα 19 Νοεμβρίου 1937) είναι Έλληνας ηθοποιός.

## Βιογραφικό
Σπούδασε στη Δραματική Σχολή Αθηνών Γ. Θεοδοσιάδη.

## Φιλμογραφία

## Τηλεοπτικές σειρές

## Παραπομπές

## Εξωτερικοί σύνδεσμοι
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Από που πάνε για τη χαβούζα; (ταινία)

***Από πού πάνε για τη χαβούζα*** είναι ο τίτλος ελληνικής κωμικής ταινίας του 1978, παραγωγής Καραγιάννης - Καρατζόπουλος με πρωταγωνιστή τον Θανάση Βέγγο 

## Πλοκή
Ένας ευσυνείδητος οδηγός βυτιοφόρου, ο Θανάσης Παπαθανάσης (Θανάσης Βέγγος), εργάζεται σκληρά για να σπουδάσει ιατρική η αδελφή του Αφροδίτη (Άννα Βαγενά). Πιστεύει πως έτσι θα την αποκαταστήσει, και μετά θα μπορέσει κι αυτός να πάρει επιτέλους την Ελένη (Άννα Μαντζουράνη), την οποία αγαπά χρόνια – όπως και ο αδελφός της Ελένης, ο Μανώλης, με τη σειρά του θα μπορέσει να πάρει τη δικιά του αγαπημένη. Οι προσπάθειές του όμως αποβαίνουν μάταιες καθώς βρίσκεται διαρκώς αντιμέτωπος μ’ ένα διεφθαρμένο αστικό καθεστώς και μια πολιτική κατάσταση που είναι πηγή για όλες τις κακοδαιμονίες – προσωπικές, κοινωνικές και εθνικές…

## Ηθοποιοί
* Θανάσης Βέγγος - Θανάσης Παπαθανάσης**'
* [[Άννα Μαντζουράνη]] - Ελένη**'
* Άννα Βαγενά - Αφροδίτη Παπαθανάση**'
* [[Τάκης Μηλιάδης]] - Επαμεινώνδας Ντράβαλος
* [[Αντώνης Παπαδόπουλος (ηθοποιός, γεν. 1932)|Αντώνης Παπαδόπουλος]] - Πολύδωρος
* [[Γιώργος Κοτανίδης]] - Κώστας
* [[Αλέκος Λειβαδίτης]] - Γιώργος Παπαθανάσης
* [[Νίκος Τσαχιρίδης]] - πρόεδρος συλλόγου
* [[Γιώργος Βελέντζας]] - Μανώλης**'
* Αντώνης Αντωνίου - Διαμαντής
* Γιώργος Βρασιβανόπουλος - Ανάργυρος Πουρές
* Κώστας Τσάκωνας - τηλεθεατής
* Μάρκος Λεζές - αγρότης
* Κώστας Φατούρος - Αργύρης
* Μαρία Κιοσέ - Μαρία
* Σπύρος Γουριώτης - ασθενής
* Νίκος Βανδώρος - τηλεπαρουσιαστής
* Δημήτρης Ζακυνθινός - διευθυντής τράπεζας
* Σταύρος Φαρμάκης - γιατρός

## Σχόλια

Η ταινία προβλήθηκε τη σαιζόν 1978 - 1979 και έκοψε 480.145 εισιτήρια. Ήλθε πρώτη ανάμεσα σε 15 ταινίες. 

## Παραπομπές


## Εξωτερικοί σύνδεσμοι
*  Από που πάνε για τη χαβούζα; στο Veggos.gr

Κατηγορία:Ελληνικές ταινίες της δεκαετίας 1970
Κατηγορία:Ταινίες παραγωγής Καραγιάννης - Καρατζόπουλος
Κατηγορία:Ταινίες του 1978
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Θόδωρου Μαραγκού
Κατηγορία:Ταινίες σε σενάριο Θόδωρου Μαραγκού
Κατηγορία:Ελληνικές σατιρικές ταινίες
Κατηγορία:Ταινίες του Θανάση Βέγγου
Κυτταρικός θάνατος

Ο **κυτταρικός θάνατος** είναι το γεγονός όπου ένα βιολογικό κύτταρο σταματά να εκτελεί τις διεργασίες που είναι απαραίτητες για τη διαβίωση του. Μπορεί να είναι αποτέλεσμα της φυσιολογικής διαδικασίας όπου τα κύτταρα γηράσκουν και αντικαθίστανται από καινούρια ή μπορεί να επέρχεται από κάποια ασθένεια, τραυματισμό ή το θάνατο του οργανισμού στον οποίο ανήκει.

## Προγραμματισμένος κυτταρικός θάνατος
Είναι αποτέλεσμα κυτταρικού προγραμματισμού. Πρόκειται για μια διεργασία που είναι αυστηρά ρυθμιζόμενη και προσφέρει ένα πλεονέκτημα στον κύκλο ζωής ένος οργανισμού. Για παράδειγμα, ο διαχωρισμός των δαχτύλων του χεριού σε ένα έμβρυο, συμβαίνει γιατί τα κύτταρα μεταξύ των δαχτύλων πεθαίνουν με αποτέλεσμα τα δάχτυλα να χωρίζουν. Ο προγραμματισμένος κυτταρικός θάνατος αποτελεί μια θεμελιώδη λειτουργία για την ανάπτυξη των ιστών των πολυκύτταρων οργανισμών. 
μικρογραφία|Σύνοψη των μεταγωγικών σημάτων που οδηγούν σε κυτταρική απόπτωση.|312x312εσ
Η απόπτωση και η αυτοφαγία αποτελούν δύο τύπους προγραμματισμένου κυτταρικού θανάτου, ενώ η νέκρωση είναι μια μη φυσιολογική διεργασία που συμβαίνει σαν αποτέλεσμα μόλυνσης ή τραυματισμού. Πρόσφατα, αναγνωρίστηκε ένας νέος τρόπος προγαμματισμένης νέκρωσης, η νεκρόπτωση. Έχει διατυπωθεί η υπόθεση ότι η νεκρόπτωση είναι ένα είδος εφεδρικής απόπτωσης όταν η καθαρά αποπτωτική κυτταρική σηματοδότηση αναστέλεται από ενδογενείς ή εξωγενείς παράγοντες όπως ιοί ή μεταλλάξεις.

Η αυτοφαγία είναι μια διαδικασία που περιλαμβάνει το κυτταρόπλασμα, χαρακτηρίζεται από το σχηματισμό μεγάλων κενοτοπίων τα οποία απορροφούν διάφορα οργανίδια με μια προκαθορισμένη σειρά πριν καταστρέψουν και τον πυρήνα.

Η απόπτωση μπορεί να συμβεί σε πολυκύτταρους οργανισμούς. Περιλαμβάνει αλλαγές στη μορφολογία του κυττάρου και οδηγεί τελικά στον προγραμματισμένο κυτταρικό θάνατο. Οι αλλαγές περιλαμβάνουν τη διόγκωση ή συρρίκνωση του κυττάρου, τη θραυσματοποίηση του κυτταρικού πυρήνα, τη συμπύκνωση της χρωματίνης και τη θραυσματοποίηση του χρωμοσωμικού DNA. Πλεόν πιστεύεται ότι, με εξελικτικούς όρους, τα κύτταρα εξωθούνται σε κάποιο είδος αυτοκτονίας με θετική έκβαση, στην απόπειρα του οργανισμού να διατηρήσει τη γενική ομοιόσταση. Η βιοχημεία των διαφορετικών μονοπατιών που οδηγούν στην απόπτωση, διαφέρει. Πρόκειται είτε για παραδοσιακές αποπτωτικές αλληλουχίες, είτε για μια γενικότερη πορεία προς την εξάλειψη του κυττάρου, ωστόσο όλα υποκινούνται από γενετικούς παράγοντες. Ωστόσο, υπάρχουν στοιχεία ότι κάποια ευρήματα της απόπτωσης όπως η ενεργοποίηση των νουκλεασών, μπορεί να προκαλούνται από μια ψευδή απόκριση του κυττάρου χωρίς να εμπλέκονται γενετικοί παράγοντες. Επιπλεόν, έχει αποδειχθεί ότι η μίτωση και η απόπτωση με κάποιο τρόπο εναλάσσονται ή συνδέονται. Η μεταξύ τους ισορροπία εξαρτάται από τα σήματα τα οποία λαμβάνονται από κατάλληλους αυξητικούς παράγοντες και από  τα σήματα επιβίωσης.

## Παραπομπές


Κατηγορία:Κυτταρικές διεργασίες
Κατηγορία:Ιατρικές πτυχές του θανάτου
Ο μπλοφατζής

**Ο Μπλοφατζής** είναι ο τίτλος ελληνικής κωμικής-δραματικής ταινίας του 1969, παραγωγής Καραγιάννης - Καρατζόπουλος με πρωταγωνιστές τους Λάμπρο Κωνσταντάρα, Μάρω Κοντού, Ξένια Καλογεροπούλου, Δέσποινα Στυλιανοπούλου, Αλέκο Τζαννετάκο, Καίτη Πάνου και Γιάννη Βόγλη.

## Πλοκή
Ο Παρασκευάς (Λάμπρος Κωνσταντάρας), προκειμένου να διασκεδάσει την ανία του, υποδύεται τον σμηναγό Τζον Χάλαρη που χάθηκε σε μια αποστολή στον πόλεμο. Λέει ψέματα και μπλοφάρει ώσπου οι φίλοι του του παρουσιάζουν τη Γιάννα (Ξένια Καλογεροπούλου), που υποτίθεται ότι είναι η κόρη του σμηναγού την οποία απέκτησε με τη Μιράντα, τον έρωτα της ζωής του. Ο Παρασκευάς πείθεται. Αργότερα εμφανίζεται και η Μιράντα (Μάρω Κοντού) που δεν είναι άλλη από την Έλλη, αδελφή της Γιάννας και γειτόνισσα του Παρασκευά που τον αγαπά και θέλει να τον κερδίσει. Όταν εμφανίζεται ο αληθινός Τζον Χάλαρης (Γιάννης Βόγλης), που έχει αμνησία, ο Παρασκευάς τον βοηθά να συνέλθει και ο ίδιος παντρεύεται την Έλλη.

## Ηθοποιοί
* Λάμπρος Κωνσταντάρας... *Παρασκευάς Καρατζόβαγλου / Τζον Χάλαρης*
* Μάρω Κοντού... *Έλλη / Μιράντα*
* Ξένια Καλογεροπούλου... *Γιάννα, υποτιθέμενη κόρη Παρασκευά και πραγματική αδελφή Έλλης*
* Δέσποινα Στυλιανοπούλου... *Κλειώ, οικιακή βοηθός Παρασκευά*
* Αλέκος Τζανετάκος... *Ανδρέας, φοιτητής και προστατευόμενος Παρασκευά*
* Γιάννης Βόγλης... *[[σμηναγός]] Τζον Χάλαρης*
* Καίτη Πάνου... *Μιράντα Μαντά*
* Δημήτρης Νικολαΐδης... *Μάνος, φίλος Παρασκευά*
* Βασίλης Ανδρεόπουλος... *φίλος Παρασκευά*
* Μάκης Ρευματάς... *φίλος Παρασκευά*
* Ντάνος Λυγίζος... *Αντώνης*
* Νίκος Τσουκαλάς
* Αλέκα Παπαμερίτου
* Γιάννης Αλεξανδρίδης
* Δέσποινα Γλέζου
* Μιράντα Μαντά
* Νικόλ Κοκκίνου

## Υποδοχή

Η ταινία προβλήθηκε τη σαιζόν 1969 - 1970 και έκοψε 406.944 εισιτήρια. Ήλθε στην 8η θέση ανάμεσα σε 99 ταινίες. Ο Λάμπρος Κωνσταντάρας έλαβε το πρώτο βραβείο Α' Ανδρικού ρόλου, για την ερμηνεία του στο Φεστιβάλ Κινηματογράφου Θεσσαλονίκης του 1969. Μάλιστα, πίστευε πως το βραβείο έπρεπε να το είχε μοιραστεί με τον Βασίλη Γεωργιάδη, αφού εκείνος τον καθοδήγησε, με τον δικό του τρόπο, σε άλλα υποκριτικά μονοπάτια.

Η ταινία έχει επιχρωματιστεί από την εταιρεία West Wing Studios και προβλήθηκε για πρώτη φορά το Σάββατο 9 Σεπτεμβρίου 2023 από τον ANT1 

## Παραπομπές

## Εξωτερικοί σύνδεσμοι
* 

Κατηγορία:Ελληνικές ταινίες της δεκαετίας 1960
Κατηγορία:Ταινίες παραγωγής Καραγιάννης - Καρατζόπουλος
Κατηγορία:Ταινίες του 1969
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ελληνικές δραματικές κωμικές ταινίες
Κατηγορία:Ταινίες σε σκηνοθεσία Θόδωρου Μαραγκού
Κατηγορία:Ταινίες σε σενάριο Θόδωρου Μαραγκού
Κατηγορία:Ελληνικές σατιρικές ταινίες
Στερνοκλειδομαστοειδής μυς

Ο **στερνοκλειδομαστοειδής μυς** πήρε το όνομά του από τα ονόματα των εκφύσεών του, δηλαδή από το στέρνο και την κλείδα. Οι δύο αυτές εκφύσεις καταφύονται στη μαστοειδή απόφυση του κροταφικού οστού. Με την ενέργεια του μυός προκαλείται περιστροφή του κεφαλιού και έκταση προς τα πίσω όταν συσπώνται ταυτόχρονα ο δεξιός και αριστερός στερνοκλειδομαστοειδής μυς. Ο μυς νευρώνεται από το παραπληρωματικό νεύρο, δηλαδή από την 11η εγκεφαλική συζυγία.

## Πηγές και Παραπομπές

*
* 

Κατηγορία:Μυϊκό σύστημα
Α1 Κατηγορία υδατοσφαίρισης ανδρών 2015-2016

To πρωτάθλημα Α1 πόλο ανδρών της περιόδου 2015-16, ήταν το 30ο στην ιστορία της Α1 κατηγορίας. Το πρωτάθλημα διεξήχθη σε δύο φάσεις με τη συμμετοχή δώδεκα ομάδων. Η πρώτη φάση ήταν η κανονική περίοδος όπου οι ομάδες αγωνίστηκαν σε δύο γύρους. Στη δεύτερη φάση, οι έξι πρώτες ομάδες της βαθμολογίας αγωνίστηκαν στα πλέι οφ για την ανάδειξη του πρωταθλητή συλλόγου, οι τέσσερις τελευταίες (9-12) αγωνίστηκαν στα πλέι άουτ για την αποφυγή του υποβιβασμού, ενώ οι ομάδες που κατέλαβαν τις θέσεις 7 και 8 παρέμειναν στην Α1 χωρίς περαιτέρω αγωνιστικές υποχρεώσεις. Πρωταθλητής αναδείχθηκε για 4η συνεχόμενη χρονιά και 30η στην ιστορία του, ο Ολυμπιακός, επικρατώντας με 3-0 νίκες της Βουλιαγμένης στους τελικούς. Μετά τους αγώνες των πλέι άουτ στην Α2 υποβιβάστηκαν ΓΣ Ηλιούπολης και ΝΕ Πατρών. 

## Βαθμολογία

* Η Ν.Ε. Πατρών έχει ένα μηδενισμό και της έχουν αφαιρεθεί 3 βαθμοί.

### Αποτελέσματα
Πηγή: ΣΠΟΡ-ΦΜ 

## Πλέι οφ
Στα πλέι οφ προκρίθηκαν οι έξι πρώτες ομάδες της κανονικής περιόδου. Οι ομάδες των θέσεων 3-6 ξεκίνησαν από τα προημιτελικά, ενώ οι δύο πρώτες προκρίθηκαν απευθείας στα ημιτελικά.

Το πανόραμα των πλέι οφ:

### Προημιτελικοί

### Ημιτελικοί

### Θέσεις 5-6
Για τις θέσεις 5-6 έγινε ένας μονός αγώνας ανάμεσα σε Υδραϊκό και ΠΑΟΚ στην έδρα του πρώτου. Ο Υδραϊκός επικράτησε και κατέλαβε την πέμπτη θέση.

### Τελικοί

#### Μικρός τελικός

#### Μεγάλος τελικός

## Πλέι άουτ
Στα πλέι άουτ μετείχαν οι τέσσερις τελευταίες ομάδες της βαθμολογίας μεταφέροντας τα αποτελέσματα της κανονικής περιόδου. Το Καλαμάκι και το Παλαιό Φάληρο που ξεκίνησαν με 2-0 νίκες, επικράτησαν των Ηλιούπολης και ΝΕ Πατρών αντίστοιχα στον πρώτο αγώνα και παρέμειναν στην κατηγορία. Στη συνέχεια έγινε ένας μονός αγώνας για τις θέσεις 9-10 και ένας ακόμα για τις θέσεις 11-12 για να ολοκληρωθεί η τελική κατάταξη.

## Τελική κατάταξη

## Παραπομπές


## Εξωτερικοί σύνδεσμοι
* Κολυμβητική Ομοσπονδία Ελλάδος

2015 2016
Κατηγορία:Υδατοσφαίριση το 2015
Κατηγορία:Υδατοσφαίριση το 2016
Πηγάδι Μαγνησίας

Το **Πηγάδι** είναι παραθαλάσσιος οικισμός στη Θεσσαλία και την Περιφερειακή Ενότητα Μαγνησίας, ο οποίος  βρίσκεται στα παράλια του όρμου Πτελεού, σε απόσταση 5 χιλιόμετρα νοτιοανατολικά από αυτόν και αποτελεί το επίνειό του, αλλά και τουριστικό προορισμό της περιοχής. Στο χωριό υπάρχουν ξενοδοχεία, ενοικιαζόμενα δωμάτια, κέντρα εστίασης  αλλά και διασκέδασης (bar και disco). Το γραφικό λιμανάκι του οικισμού, τα ψαροκάικα και οι γραφικές ταβερνούλες είναι πόλος έλξης για τους επισκέπτες. Αναφέρεται επίσημα ως ξεχωριστός οικισμός για πρώτη φορά το 1951 να απογράφεται στην κοινότητα Πτελεού, στην οποία, σύμφωνα με το πρόγραμμα ''Καλλικράτης'', ανήκει ενώ υπάγεται στη Δημοτική Ενότητα Πτελεού του Δήμου Αλμυρού και σύμφωνα με την απογραφή 2011 απογράφησαν 99 κάτοικοι.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Αλμυρού
HMS Chevron (R51)

Το **HMS ''Chevron*** ήταν [[αντιτορπιλικό]] κλάσης *C* του [[Βασιλικό Ναυτικό|Βασιλικού Ναυτικού]] το οποίο παρέμεινε σε υπηρεσία από τον Αύγουστο του 1945 μέχρι την δεκαετία του 1960. Διαλύθηκε για [[σκραπ]] το 1969.

== Περιγραφή ==
Το *Chevron* παραγγέλθηκε στις 24&nbsp;Ιουλίου 1942, μαζί με άλλα επτά σκάφη της υποκλάσης 'Ch'. Οι εργασίες ναυπήγησής του ξεκίνησαν  την 18η&nbsp;Μαρτίου 1943 στις εγκαταστάσεις της [[Alexander Stephen and Sons|Alexander Stephen and Sons, Limited]] στην [[Γλασκώβη]], ενώ στο ίδιο [[ναυπηγείο]] κατασκευάστηκε και το αδελφό [[HMS Cheviot (R90)|HMS *Cheviot*]]. Το *Chevron* [[Καθέλκυση|καθελκύστηκε]] στις 18&nbsp;Μαρτίου 1943 και ολοκληρώθηκε στις 23&nbsp;Φεβρουαρίου 1944. Εντάχθηκε σε υπηρεσία στις 23&nbsp;Αυγούστου 1945, πολύ αργά για να λάβει μέρος σε επιχειρήσεις του [[ΒΠΠ|Δευτέρου Παγκοσμίου Πολέμου]]. Πρώτος πλοίαρχος ήταν ο John Fitzroy Duyland.

== Επιχειρησιακή ιστορία ==
Το *Chevron* ανέλαβε από κοινού με άλλα σκάφη του Βασιλικού Ναυτικού την παρεμπόδιση της παράνομης μετανάστευσης στην [[Παλαιστίνη]]. Στις 9 Δεκεμβρίου 1946 στάλθηκε μαζί με το [[ναρκαλιευτικό]] [[HMS Providence (J325)|HMS *Providence*]] στη νήσο [[Σύρνα]] στα [[Δωδεκάνησα]] προκειμένου να διασώσουν επιζώντες από το πλοίο *Athina Rafiah*, που μετέφερε Εβραίους μετανάστες και βυθίστηκε στις 7 Δεκεμβρίου. Οι περισσότεροι από τους 800 επιβαίνοντες κατάφεραν να φτάσουν στο νησί.

Στις 6&nbsp;Φεβρουαρίου 1952, ένα αεροσκάφος [[Martin P4M-1Q Mercator]] του [[Πολεμικό Ναυτικό των ΗΠΑ|Πολεμικού Ναυτικού των ΗΠΑ]] συνετρίβη στην [[Μαύρη Θάλασσα]] ενώ επέστρεφε από αποστολή ηλεκτρονικής αναγνώρισης. Οι 14 από τους 15 επιβαίνοντες διεσώθησαν από το *Chevron''.

Στα 1954 το αντιτορπιλικό επέστρεψε στο Πόρτσμουθ για να ενταχθεί στην εφεδρεία. Κατά την διάρκεια της κρίσης του Σουέζ (1956) επέστρεψε για μικρό χρονικό διάστημα στην ενεργό δράση με την 1η&nbsp;Μοίρα Αντιτορπιλικών. Από το 1957-1969  αξιοποιήθηκε ως πλωτός κοιτώνας και τελικά πωλήθηκε για σκραπ στα τέλη του 1969.

## Παραπομπές


## Βιβλιογραφία
*
*
*
*

Κατηγορία:Αντιτορπιλικά κλάσης C (1943) του Βασιλικού Ναυτικού
Κατηγορία:Αντιτορπιλικά του Ηνωμένου Βασιλείου του Β΄ Παγκοσμίου Πολέμου